1930'erne blev et succesfuldt årti for schweizerne, der ved både VM i 1934 i Italien og VM i 1938 i Frankrig nåede kvartfinalerne. Samme præstation opnåede man ved VM i 1954, som man selv var vært for. Denne turnering blev vundet af Vesttyskland. De gode præstationer fra de tidlige VM-slutrunder kunne dog ikke følges op, og selvom holdet kvalificerede sig til VM i både 1962 og 1966, måtte man forlade begge slutrunder efter at have tabt alle tre kampe i det indledende gruppespil.